Corpurile a opt migranţi chinezi au fost găsite pe o plajă din sudul Mexicului
Corpurile a opt migranţi chinezi victime ale naufragiului vasului lor au fost găsite vineri pe o plajă din sudul Mexicului, pe una dintre rutele străbătute de migranţii care doresc să ajungă în Statele Unite, a indicat Parchetul, scrie AFP, transmite Agerpres.
Ei au eşuat pe o plajă din statul mexican Oaxaca, în sudul Mexicului. "Sunt persoane originare din China, şapte femei şi un bărbat", a făcut cunoscut procuratura într-un comunicat.
Parchetul, care a iniţial a informat că raportat că sunt migranţi de "origine asiatică", a evocat "un accident în timp ce aceştia călătoreau la bordul unui vas în largul coastelor statului Oaxaca".
Zona în care s-a produs accidentul, la est de Istmul Tehuantepec, este una dintre rutele folosite de migranţii care doresc să ajungă în Statele Unite.
În fiecare an, mii de migranţi traversează Mexicul pentru a ajunge în Statele Unite, fugind de violenţa şi sărăcia din ţara lor.
Potrivit datelor oficiale, străini ilegali vin şi din Asia şi Africa. Între ianuarie şi august 2023, în ţară au intrat persoane originare din China, India, Senegal, Mauritania şi Uzbekistan.
Fluxul tot mai mare de migranţi a saturat capacităţile centrelor de primire şi adăposturilor mexicane din oraşele frontaliere ale ţării.
Tragedia de la Oaxaca intervine după ce o instanţă americană a decis să suspende aplicarea unei legi susţinute de republicani în Texas, care permite poliţiei statului să reţină şi să expulzeze migranţii care traversează ilegal Mexicul.
Persoanele fără acte sunt victime ale agresiunilor, răpirilor şi altor infracţiuni comise de infractori în trecerea prin ţara latino-americană, precum şi a accidentelor rutiere mortale atunci când sunt transportate de contrabandişti.
În plus, potrivit organizaţiilor internaţionale, acestea se confruntă cu încălcări constante ale drepturilor lor când sunt sub protecţia autorităţilor pentru migraţie.
Unul dintre cele mai tragice episoade a avut loc pe 27 martie 2023, când 40 de persoane, majoritatea din Venezuela, au murit într-un incendiu la un centru de detenţie a migranţilor din Ciudad Jurez, un oraş mexican situat la frontiera cu Statele Unite.
Donează lunar pentru susținerea proiectului G4Media
Donează suma dorită pentru susținerea proiectului G4Media
CONT LEI: RO89RZBR0000060019874867
Deschis la Raiffeisen Bank